  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Дэри ёросын Сарапул – Вотка сюреслэсь люкетсэ тупатъязы. Со сярысь Удмуртиысь тӧролэн но кивалтэтлэн пресс-службазы ивортӥз. Улосвыл сюрес кӧня ке ёросъёсты герӟа но Сарапулысь Воткае тужгес вакчиез сюрес луэ, соин ик отӥ ветлӥсез туж трос. Тупатъян люкетаз сюрес вылэ асфальт сӥен вӧлдӥзы но сюрес дурез юнматӥзы. Докша гуртын выль тротуар кылдӥз, юри лёгъёс лэсьтӥзы, сюрес пусъёс пуктӥзы, сюрес вылысь кожонъёсты асфальтэн шобыртӥзы, ву кошконэз радъязы. Ватсаса ужъёс улсын матысь дыре мер транспорт котырскон интыез тупатъялозы. Докша гурт вӧзын сюрес вылтӥ мынон-ветлон куронъёсты пусйись фото- но видеотӥрлык пуктозы. Тупатъян ужъёсты «Кышкыттэм ӟечлыко сюресъёс» йӧскалык ӵектосъя быдэстӥзы. Тодэ вайытом, азьвылгес Сарапул – Вотка сюреслэсь Вотка ёросысь люкетсэ федерал ӵектос улсын выльдӥзы. Ватсалом, Удмуртиын йӧскалык ӵектосъя 15 сюресъёсты тупатъязы ни. Оглом 2022-тӥ арын 300 иськем пала сюресъёсты выльдыны кулэ. Тегъёс: сюресъёс тупатъянужъёс йӧскалыкӵектосъёс автозавод Удмуртия  